Núm.

119
 17 de novembre del 2021
 30/44
 Article 45.

Excepcions per a situacions específiques
1.

Si no existeix decisió d’adequació ni garanties adequades, només es pot fer una transferència o un con-
junt de transferències de dades personals a un tercer país o a una organització internacional si es compleix 
alguna de les condicions següents:
 a) La persona interessada ha donat explícitament el seu consentiment a la transferència proposada, des-
prés d’haver-la informat dels riscos d’aquestes transferències a causa de l’absència d’una decisió d’adequa-
ció i de garanties adequades; fora de l’àmbit de les activitats desenvolupades per les autoritats públiques 
en l’exercici dels seus poders públics.
b) La transferència és necessària per a executar un contracte entre la persona interessada i el responsable del 
tractament o per a executar mesures precontractuals adoptades a sol·licitud de la persona interessada; fora 
de l’àmbit de les activitats desenvolupades per les autoritats públiques en l’exercici dels seus poders públics.

c) La transferència és necessària per a formalitzar o executar un contracte entre el responsable del trac-
tament i una altra persona física o jurídica, en interès de la persona interessada; fora de l’àmbit de les ac-
tivitats desenvolupades per les autoritats públiques en l’exercici dels seus poders públics.

d) La transferència és necessària per raons importants d’interès públic.

e) La transferència és necessària per a formular, exercir o defensar reclamacions.

f) La transferència és necessària per a protegir els interessos vitals de la persona interessada o d’altres 
persones, quan aquesta està físicament o jurídicament incapacitada per donar el consentiment.
g) La transferència s’efectua des d’un registre públic que té per objecte facilitar informació al públic i està obert 
a la consulta del públic en general o de qualsevol persona que hi acrediti un interès legítim; en aquest cas, la 
transferència no ha d’abastar la totalitat de les dades personals ni categories senceres de dades personals 
contingudes en el registre.

Si la finalitat del registre és que el consultin les persones que hi tinguin un interès 
legítim, la transferència només s’ha d’efectuar si aquestes persones ho sol·liciten o si en són les destinatàries.

2.
2.

Fora de l’àmbit de les activitats desenvolupades per les autoritats públiques en l’exercici dels seus poders 
públics, si no existeix decisió d’adequació, ni tampoc existeixen garanties adequades, i no es pot aplicar a 
la transferència o a un conjunt de transferències de dades personals cap de les excepcions específiques 
recollides a l’apartat 1, la transferència només es pot dur a terme si no és repetitiva, afecta un nombre 
limitat de persones interessades, i és necessària per a les finalitats d’interessos legítims imperiosos perse-
guits pel responsable del tractament, sobre els quals no prevalen els interessos o els drets i les llibertats 
de la persona interessada, i el responsable del tractament ha avaluat totes les circumstàncies concurrents 
en la transferència de dades i, basant-se en aquesta avaluació, ha ofert garanties adequades respecte de 
la protecció de dades personals.

En aquest cas, el responsable del tractament ha d’informar l’autoritat de 
control de la transferència.
També n’ha d’informar la persona interessada notificant-li els interessos legítims 
imperiosos perseguits i facilitant-li, a més, la informació contemplada als articles 16 i 17.

3.

El responsable o l’encarregat del tractament de dades personals han de documentar en el registre de 
les activitats del tractament l’avaluació i les garanties apropiades referides a l’apartat 2.

4.

Les excepcions per a situacions específiques s’han d’interpretar de manera estricta i restrictiva, per tal d’evitar 
que llur aplicació provoqui qualsevol vulneració dels drets de la persona, en particular del dret a la intimitat.

Capítol sisè.

L’autoritat de control independent andorrana
 Article 46.

L’Agència Andorrana de Protecció de Dades
L’Agència Andorrana de Protecció de Dades (APDA), va ser creada l’any 2003 com organisme públic amb 
personalitat jurídica pròpia, independent de les Administracions públiques i amb plena capacitat d’obrar.
És una institució de dret públic que ajusta la seva activitat a l’ordenament jurídic públic.

L’Agència Andorrana de Protecció de Dades es configura com una autoritat independent que actua amb ob-
jectivitat i plena independència de les administracions públiques andorranes en l’exercici de les seves funcions.

l
a
r
e
n
e
G
l
l
e
s
n
o
C